༢༠༡༦ལོའི་ཟླ་༡ཚེས་༤ནས་ཟླ་༣ཚེས་༡༡བར་བདུན་ཕྲག་བཅུ་ཡི་རིང་མདོ་ཡི་ལུགས་ཀྱི་ཐེག་པ་ཆེ་བ་གཉིས་ཀྱི་སྐོར་ལ་དཔེ་འཁྲིད་གནང་ཡོད་པ་དང་།ལོ་དང་པོའི་སློབ་དུས་གཉིས་པའི་སྐབས་ནས་༧སྨན་རིའི་དགེ་བཤེས་ཤེས་རབ་བློ་གྲོས་ལགས་ལི་ཤུ་མཐོ་སློབ་ཏུ་གཏན་འཇགས་ཀྱི་དགེ་རྒན་དུ་བསྐོས་གཞག་གནང་སྟེ་ཁོང་གིས་ཐུགས་རྗེ་སེམས་དཔའ་དང་གཡུང་དྲུང་སེམས་དཔའི་ཐེག་པ་སྤྲོས་མེད་པ་གཉིས་ཀྱི་གཞུང་འཁྲིད་ཆ་ཚང་བ་ཉིན་ལྟར་སློབ་ཁྲིད་བཀའ་དྲིན་བསྐྱངས་གནང་བ་དང་།འབུམ་རམས་མ་བཟང་མོ་ལགས་ཀྱིས་དབྱིན་སྐད་ཐོག་གསུང་བསྒྱུར་ཞུས།སྐབས་དེར་ལི་ཤུའི་དགེ་སློབ་རྣམས་༸རྒྱལ་བ་སྨན་རིའི་ཁྲི་འཛིན་སོ་གསུམ་པའི་བརྟན་བཞུགས་ཀྱི་མཛད་སྒོ་དང་སྟབས་བསྟུན་ནས་༸དཔལ་གཤེན་བསྟན་༧སྨན་རིའི་དགོན་ལ་མཇལ་བཅར་ཞུས་ནས་ཕྱག་མཆོད་འབུལ་དང་།༧སྨན་རིའི་དཔོན་སློབ་རིན་པོ་ཆེའི་སྐི་མདུན་ནས་སལེ་འོད་དང་མ་ཏྲི་དུ་ཏྲི་སུ་བཅས་སྙིང་པོ་རྣམ་གསུམ་གྱི་ལྗགས་ལུང་བཀའ་ཁྲིད་སོགས་ཞུས་ཏེ།ལོ་དང་པོའི་སློབ་དུས་གཉིས་པའི་དཔེ་འཁྲིད་རྣམས་མཇུག་ལེགས་པར་གྲུབ།།